Document ID: /roh_data/filtered/fineweb-2-filterrobots_roh.jsonl.gz/48246

En la Svizra duai dar pli pauc concurs nunlubids. Suenter il Cussegl dals chantuns ha era il cussegl naziunal da principi approvà l'adattaziuns da leschas correspundentas. Plirs pledaders han dentant accentuà ch'i saja in act equilibristic, ins stoppia impedir concurs nunlubids senza restrenscher memia fitg la libertad economica.
Pervia da pliras differenzas tranter la proposta acceptada dal Cussegl naziunal e quella dal Cussegl dals chantuns, tracta il Cussegl dals chantuns danovamain il project. Tenor experts datti en Svizra mintg'onn donns da plirs tschient-milliuns francs pervi da concurs nunlubids.